Viborger Samler, 1843-12-18
Som "Jndsendt læses Følgende i Ribe Avis: Paa Landet mellem Holstebro og Lemvig har omtrent for et halvt Aar siden dannet sig en Forening til Sladders Udryddelse af Egnen, der allerede har havt særdeles god Virkning og har opnaaet en saadan Navnkundighed, at der endogsaa fra Udlandet (Norge) er indløben Begjering om Meddelelse af Foreningens Bestemmelser. Det er desværre afgjort, at der overalt gives Folk, der deels fordi de ikke have andet at bestille, deels fordi deres Aands-Evner ikke tillade dem at indlade sig paa anden Passiar end Sladder, eller som af pure Ondskab beklikke deres Medmenneskers gode Navn og Rygte. Det er ligesaa afgjort, at al Fred og Enighed er banlyst fra ethvert Samfund, hvor Sladder har taget Overhaand, og at Fred og Enighed ere nødvendige Betingelser for fælles Velvære, især i et mindre Samfund, er ikke mindre vist. Jndsenderen gjør derfor opmærksom paa den omtalte Forening og anbefaler Oprettelsen af saadanne overalt hvor det maatte behøves. J gamle Dage - siger en Jndsender i Veile Av. - fik intet ungt Menneske Lov til at ryge Tobak førend idetmindste en 3 a 4 Aar efter hans Confirmation. Men den Skik er da nu for længe siden afskaffet. Lad gaae det faaer saa være. Jfjor saae man confirmerede Lærredrenge med dampende Piber og Cigarer – det faae lidt føierligt ud; men - de skulde jo begynde at øve dem: altsaa igjen, lad gaae, Men iaar (o tempora, o mores!) seer man Smaapurke, hvis hele Krop er kun en Alen lang, og som sandelig vist ofte have ondt ved selv at knappe deres Permissioner, om Aftenen, ja mangengang ved høilys Dag, at gjennemløbe Gaderne med brændende Cigarer. Det over Skrævet gaaer, staaer i salig Wessels Kjærligheden uden Strømper, og det forekommer ogsaa mig, at det over Skrævet gaaer. Min ærbødigste Begjæring er derfor til disse haabefulde, meget unge Menneskers Forældre eller Foresatte, at de med en venlig Formanning eller naar det kniber, med lidt Dada ville dede dem at entholde sig fra denne Uvane. Man kunde maaskee kjærligst gjøre dem opmærksomme paa, hvilken Skade det kan volde, naar meget unge Mennesker saa tidlig berøve sig gavnlige Vædsker (thi de spytte færdeles meget) og hvilken Fare, der kan afstedkommes, naar Smaabørn legge med Jld eller Aske. Thisted. Den 14de De, om Aftenen Kl. 10 1/2 opkom der Jld i Ballerum Mølle, og denne afbrændte. Jldens Opkomst kan ikke bestemt opgives. Medens Møllerkarlen var i Færd med at bytte Lys i Lygten, paakom en svær Orkanbygge, saa at han maatte sætte Lyset fra sig i Pladen paa en Sæk, og springe hen for at sætte Møllen, og da han kom op, var Taget antændt. Det formodes imidlertid ikke, at Ulykken er skeet ved Lyset, men maaskee snarere ved Persen, da det jo kan være muligt at Karlen har sat Møllen for hurtigt. (Thist. Av.) Fra Morsøe skrives følgende: "En Bissekræmmer der forleden Nat ankom hertil Landet, blev den næste Morgen, medens han endnu laae i Sengen, besøgt af Herredsfogden og Toldforvalteren. Da han nægtede at have Varer, blev der anstillet Undersøgelse, hvorved et Partie Alenvarer og andet Kram fandtes paa Staldloftet, under Halmen, hvilket da paa Kræmmerens egen Vogn blev transporteret til Nykjøbing. – Det er anden Gang at denne Kræmmer er anholdt i det samme Logie hos Gaardmand Jens Lynggaards Enke i Lødderup." (S. Bl.) En 89aarig Jomfrue, er bleven kjed af Livet, og har i disse Dage hængt sig paa Morsøe. (Thist. Av.)